გიორგი გახარია

**გიორგი ზაურიშ სქი გახარია**  (დ. 19 მელახი, 1975) — ქორთუ პოლიტიკოსი, საქორთუოშ პრემიერ-მინისტრი 2019 წანაშ 3 ეკენიაშე 2021 წანაშ 18 ფურთუთაშა, თაშნეშე ვიცე-პრემიერი, ქიანაშ დინოხოლენი საქვარეფიშ მინისტრი 2017 წანაშ 13 გერგობათუთაშე 2019 წანაშ 2 ეკენიაშახ დო ერუანული უშქურანჯალაშ სხუნუშ მელამოსე 2019 წანაშ 30 პირელშე.

## ბიოგრაფია

### გონათუა
1992–1994 წანეფს გურაფულენდჷ ივანე ჯავახიშვილიშ ჯოხოდვალაშ ქართიშ სახენწჷფო უნივერსიტეტის ისტორიაშ ფაკულტეტის. 1994–1999 წანეფს გურაფულენდჷ მიხეილ ლომონოსოვიშ ჯოხოდვალაშ მოსკოვიშ სახენწჷფო უნივერსიტეტის. გიორგი გახარია პოლიტიკური მენცაობეფიშ მაგისტრი რე. 2 წანაშ გოძვენას, 2002-2004 წანეფს გურაფულენდჷ მიხეილ ლომონოსოვიშ ჯოხოდვალაშ მოსკოვიშ სახენწჷფო უნივერსიტეტიშ უმაღალაშ ბიზნეს სკოლას (ბიზნესიშ მართუაშ მაგისტრი). 2006-2009 წანეფს მიხეილ ლომონოსოვიშ ჯოხოდვალაშ მოსკოვიშ სახენწჷფო უნივერსიტეტიშ გჷმორინაფონი ბიოტექნოლოგიაშ მოჭანაფილი ლექტორი რდჷ.

## ბიზნესსაქვარუა
2004 წანაშ მესიშე 2008 წანაშ გერგობათუთაშახ SFK Group-იშ გენერალური დირექტორი, მუშ შედეგო 2008 წანაშ გერგობათუთაშე — Lufthansa Service Holding AG. (LSG, Frankfurt am Main) Germany GR & ბიზნესიშ გოვითარაფაშ დირექტორი რდჷ ბჟაეიოლ ევროპას, ზსწ-შ ქიანეფს დო რუსეთიშ ფედერაციას 2013 წანაშ ფურთუთაშახ.

## პოლიტიკური კარიერა
პოლიტიკური კარიერა დიჭყჷ 2013 წანაშ მელახშე, მუჟამსჷთ საქორთუოშ ბიზნესომბუდსმენო გჷნირთჷ დო პოსტის იკენდჷ 2016 წანაშ კვირკვეშახ. 2014 წანაშ ქირსეთუთაშე 2016 წანაშ ეკენიაშა ეკონომიკური სხუნუშ მელამოსე რდჷ. 2016 წანაშ 27 გერგობთუთაშე 2017 წანაშ 13 გერგობათუთაშახ - საქორთუოშ ეკონომიკაშ დო ჸონიერი გოვითარაფაშ მინისტრი. დინოხოლენი საქვარეფიშ მინისტრი — 2017 წანაშ 13 გერგობათუთაშე 2019 წანაშ 2 ეკენიაშახ 2017 წანას 13 გერგობათუთას დორინაფილქ იჸუ დინოხოლენი საქვარეფიშ მინისტრო. იკენს ვიცე-პრემიერიშ პოსტის. 2019 წანაშ 30 პირელშე —ერუანული უშქურანჯალაშ სხუნუშ მელამოსე

## დინოხოლენი საქვარეფიშ ომინისტრე

2017 წანაშ გერგობათუთას საქორთუოშ თარობას თარობაშ მაკათურეფიშ თირუაქ მოხვადჷ. კერზოთ, დინოხოლენი საქვარეფიშ მინისტრიშ დო გიორგი მღებრიშვილიშ აბანს, 2017 წანაშ 13 გერგობათუთაშე 2019 წანაშ 3 ეკენიაშახ, დინოხოლენი საქვარეფიშ მინისტრიშ პოსტის გიორგი გახარია იკენდჷ.

### ქვიითი პატრული
პოსტიშ დორინაფაშე მუსხირენ თუთაშახ დინოხოლენი საქვარეფიშ ომინისტრეს ოპატრულე პოლიციაშ დეპარტამენტის, ტურისტეფიშ დო ტურისტული ზონეფიშ უშქურანჯობაშო გიჭყჷ ქვიითი პატრულიშ გიმენდჷნართიქ. ქვიით პატრულეფქ 3 მარიანი დინოხოლენი საქვარეფიშ ომინისტრეშ აკადემიაშ სპეციალური გინოზადუაშ კურსი მიკორთეს დო თინეფშე ირს უჩქჷ ართ ვარდა უმოსი ურცხო ნინა. თინეფს უღჷნა თეხანური ოპოლიციე აკოანჯარაფა, თინეფს შქას, უახალაში წარმებაშ ოურდუმე ვიდეოკამერეფი.

### ადამიერიშ ნებეფიშ თხილუაშ დეპარტამენტი
2018 წანაშ 11 ღურთუთას, გიორგი გახარიაშ მინისტრო დორინაფაშე 1 თუთაშა, ომინისტრეს გიჭყჷ ადამიერიშ ნებეფიშ თხილუაშ დეპარტამენტიქ, ნამუსჷთ ოვალუდჷ უნარღელჸუას ბორჯული რეაგირაფა დო ეფექტიანი ნაკვერუაშ მანჯება თიჯგურა კატეგორიაშ საქვარეფშე, მუჭომით რე: ფანიური დჷნოშური, ოსურეფიშოთ ნძალობუა, დისკრიმინაციული შანით ნაქიმჷნა დჷნოშური, ტრეფიკინგი, მარდუეფიშით/შოთ ნაქიმჷნა დჷნაშებუ. 2019 წანაშ 24 კვირკვეშახ დეპარტამენტიშ დირექტორი რდჷ ლონდა თოლორაია.. 2019 წანაშ 24 კვირკვეშე დეპარტამენტშ დუდენს ნინო ცაციაშვილი.

## რესურსეფი ინტერნეტის

* საქორთუოშ დინოხოლენი საქვარეფიშ ომინისტრე 

## სქოლიო

კატეგორია:დუნაბადი 19 მელახი
კატეგორია:საქორთუოშ დინოხოლენი საქვარეფიშ მინისტრეფი
კატეგორია:ქორთუ პოლიტიკოსეფი
კატეგორია:საქორთუოშ პრემიერ-მინისტრეფი